Setu me é tehan achu ur pezh levr, Les coulisses de la grande distributionskrivet get Christian Jacquiau hag embannet get an ti Albin Michel. Un tamm poan am eus bet evit lenn tout, met talvout a rae ar boan ur sort. Skrivet eo bet e 2000 hag ar prizioù a-barzh a zo choazh e lurioù gall,  ar pezh a laka diaesoch ar chompren, tammigoù. Diskouez a ra kant tra, ha pas traoù gwall vrav, a-ziàr ar fesonioù mo deus ar stalioù bras-divent, ar gourmarchadoù, da labourat, da chounid tachenn, da soñjal er prizioù hepken ha pas en implijoù da skouer, nag en endro (hag ochpenn-se e lakaont an dud, ar brenerion, da soñjal memes mod, er prizioù hepken !); gwelet a reer ar gwask a lakaont àr ar broduerion evit ma vehe izel ar prizioù, ur gwask hag a lak ar re-se da chañj o fesonioù dober da heul,  hag an implijidi pe/hag an endro a chouzañv dar liesañ, pa ne vez ket ar produer hag a ya da get. Kompren a reer gwell penaos ar pakadoù graet er gourmarchad, 3 evit priz 2 da skouer, a zo daet diàr goulenn ar gourmarchad, hag ar produer nen deus ket kalz a choaz nemet ober pe bout kemeret e blas er stalennoù get re arall. Gwelet a reer ivez penaos ar marques magasin a zo ur feson da guzhat a venn e ta ar produioù evit gellet chañj produer po devez choant, hep hogozik gouiet dar brenerion. Diskouez  a ra an efedoù àr an industriezh hag ar labour-douar. Ha diskouez a ra ivez ar choarioù vil a vez etre ar bolitikourion hag ar gourmarchadoù bras, lies-mat allas. 